Fabian oder Der Gang vor die Hunde (pellicula 2021)

(‘Fabianus, sive Ad canes itio’) est pellicula dramatica a Dominico Graf anno 2021 disposita, in qua Thomas Schilling et Saskia Rosendahl primas partes agunt. Quae pellicula, cuius primum tirocinium mense Martio 2021 fuit, in Fabian. Die Geschichte eines Moralisten mythistoria ab Erico Kästner anno 1931 edita, posita est.

 De argumento 
Anno 1931 Berolini, sub fine rei publicae Vimarianae, Iacobus Fabianus, Germanista triginta duo annorum, in scriptoris professionem prospicit. Amicum habet voluptarium, Stephanum Labude, qui ex familia locupleti natus in universitate studere cupit. Fabianus et Stephanus Labude saepe vitam iuvenum agentes lupanaria popinasque Berolinenses frequentant, nec non in officinas artificum visendi causa accedunt.

Nocte quadam in deversorio nocturno, Fabianus in Corneliam Battenberg incidit, virginem viginti quinque annos natam, quae ibi in parte potatoria laborat et de munere scaenica somniat. Amare inter se incipiunt. Cornelia a consuetudine amatoria non abhorret, sed etsi Fabianum carum habeat, tamen pro progressione professionali maiorem curam gerit.

Fabianus, Cornelia, et Labude una tempus terere incipiunt. Aliquando, quamquam Fabianus aegre natare posset, in lacu natant. Etiam in praedio rustico patris Labude manent, ubi Cornelia Fabiano persuadet, ut se suo modo professionem suam provehere sinat. Itaque Fabianus Corneliam cuidam productori cinematographico, nec non Stephano Labude, quamquam Πλατωνικῶς, perdit. Labude autem, cum dissertationis suae habilitandi causa propositae aestimationem pessimam acciperet, sibi vitam adimit.

Fabianus Corneliam, cui ex sua parte omnia prospere eveniunt, iterum videre vult. Constituunt, ut inter se conveniant. Corneliam conventurus in itinere, puerulum quendam natabundum de ponte celso in aquas desilientem videt, et memor suae natandi inertiae quodam impetu animi in aquas se deicit, ut puerum e periculo eripiat. Sed ipse undis submergitur Fabianus, quem Cornelia in cafeo consenso exspectat ...

In fine pelliculae, crematio libri ostenditur, signum dictaturae nazistarum.

 Partium distributio 
 Partes primariae
 Thomas Schilling : Iacobus Fabianus
 Saskia Rosendahl : Cornelia Battenberg
 Albertus Schuch : Stephanus Labude
 Mereta Becker : Irene Moll
 Partes secundariae (partim)
 Michael Wittenborn : Labude consiliarius iustitiae
 Petra Kalkutschke : Fabiani mater
 Elmar Gutman : Fabiani pater
 Alexius Stadelmann : Makart
 Eva Medusa Gühne : Hohfeld vidua
 Lena Baader : Selow
 Ludviga Aschenbrenner : Kulp

 Nexus externi 


Categoria:Pelliculae 2021
Categoria:Pelliculae dramaticae